ΠΡΟΣ ΑΜΕΣΗ ΔΗΜΟΣΙΕΥΣΗ (30 ΜΑΡΤΙΟΥ 2016)

Επικοινωνία**:**

Δημήτρης Ντέμπος

DEVit Conference

Τηλ: +306942682549

email: [ntemposd@devitconf.org](mailto:ntemposd@gmail.com)

**Το DEVit Conference επιστρέφει**

**Είσαι έτοιμος να μάθεις πως χτίζεται ο σύγχρονος παγκόσμιος ιστός?**

Είμαστε στην ευχάριστη θέση να ανακοινώσουμε την πραγματοποίηση του συνεδρίου DEVit 2016. Το DEVit είναι ένα συνέδριο 360 μοιρών που καλύπτει ολόκληρο το φάσμα του σύγχρονου παγκόσμιου ιστού και λαμβάνει χώρα στη Θεσσαλονίκη. Στόχος του συνεδρίου είναι να παρουσιάσει τέχνες, να διαχύσει τεχνικές, καθώς και να αναλύσει τεχνολογίες που κάνουν τον σημερινό Παγκόσμιο Ιστό πραγματικότητα.

Την Παρασκευή 20 Μαΐου 2016 από τις 9πμ έως και τις 6μμ στο συνεδριακό κέντρο Ιωάννης Βελλίδης, 14 διεθνείς ομιλητές με βαθιά εξειδίκευση σε τεχνολογίες του διαδικτύου, έρχονται στη Θεσσαλονίκη για να μοιραστούν την γνώση και την τέχνη τους. Θα παρουσιάσουν τις τελευταίες εξελίξεις, τεχνικές και τεχνολογίες σε: ανάπτυξη ιστοσελίδων, πληροφοριακών συστημάτων ιστού, εφαρμογών σε κινητές συσκευές και διαχείριση υποδομών. Επιπλέον, μεγάλες εγχώριες αλλά και διεθνείς εταιρείες όπως το GitHub, που είναι και ο πλατινένιος μας χορηγός, στηρίζουν τη φετινή εκδήλωση.

**Το DEVit 2016 σε περίληψη:**

* **Ομιλητές και Δομή:** 14 ομιλητές σε 2 παράλληλες αίθουσες
* **Κατηγορίες Ομιλιών:** Front-End, Back-End, DevOps, Mobile
* **Τοποθεσία:** Συνεδριακό κέντρο Ιωάννης Βελλίδης, Θεσσαλονίκη.
* **Εισιτήριο:** €60, είσοδος στο DEVit, γεύμα, καφές και welcome bag.

**Λίγα λόγια για το DEVit 2015**

Tο DEVit 2015 έλαβε χώρα στις 15 Μαΐου στο Makedonia Palace της Θεσσαλονίκης και έκανε sold-out με 350 απόλυτα ικανοποιημένους συνέδρους. Το συνέδριο οργανώνεται αποκλειστικά από την τοπική κοινότητα developers, designers, marketeers και φίλων της τεχνολογίας, όντας μία ομαδική προσπάθεια που αριθμεί περισσότερους από 30 εθελοντές.

**Σύνδεσμοι:**

<http://devitconf.org/> Το DEVit 2016

<http://devitconf.org/press/> Λογότυπα του DEVit και φωτογραφίες υψηλής ανάλυσης.

<http://devitconf.org/2015/> Το DEVit 2015, ομιλητές, πρόγραμμα.

<http://bit.ly/devit-2015-photos> Φωτογραφίες από το DEVit 2015.